ཤེ་དགཤ་དག་གམ་ཤ་སྟག་ཅེས་པའི་དོན།མྱྀ་གཅམ་བུ་གསགྀ་ངོ་ཟ་རི་བྱེད་པ།མི་རྫུན་གཏམ་ཤོད་མཁན་གྱི་ངོ་བསྟོད་བྱེད་པ་ཞེས་པའི་དོན།ལྟེ་བུ།ལྟ་བུ་ཞེས་པའི་དོན།ཡུས་བྱུང་ངོ་།བདེན་ཡོད་པར་གྱུར་པའམ་ངོ་སོ་ཆེ་བའི་དོན།དྲང་མཁྲང་།གཞུང་དྲང་བ་དང་འགྱུར་ལྡོག་མེད་པའི་དོན།ཆུ་གང་།ལེགས་པའི་བྱ་བའམ་སྙིང་སྟོབས་ཀྱི་དོན།རྀ་མོ་བསྐྱུངས།གུས་པའམ་བཀུར་བ་མི་བྱེད་པ་དང་།ཆུང་ངུའམ་ཉུང་ངུར་བཏང་བའི་དོན།འུང་ལྟར།འདི་ལྟར་ནམ་དེ་ལྟར་ཞེས་པའི་དོན།སྐོལ་གྱྀ།འོ་སྐོལ་གྱི་སྟེ་ངེད་ཅག་གམ་ང་ཚོའི་ཞེས་པའི་དོན།ན་མོ།ནམ་ཞིག་ཅེས་པའི་དོན་ཡིན་པ་འདྲ།དཀུའ་འགེལ།བྱ་དགའ་དང་དགའ་རྟགས་ཀྱི་དོན་དང་མཚུངས་པ་འདྲ།དངར་ཏོ།བྱིན་ཏོའམ་སྤྲད་དོ་ཞེས་པ་དང་དོན་མཚུངས་པ་འདྲ།དྲེགས་བཀུར་ཏེ།སྡྀག་བསྣོལ།བཙན་ཆེ་སྟེ་སྡིག་རྩུབ་བྱེད་པའམ།ང་རྒྱལ་ཆེ་དྲེགས་ཏེ་བརྙས་པའི་དོན།ཁྱོན་འདའ་མ་རན་པ།ཁྱོད་འདྲ་མ་རན་པ་ཞེས་པའི་དོན།མངན།རྔན་ཏེ་ནོར་གྱི་དོན།འདིར་མངན་དཔོན་ཏེ་ཁྲལ་དཔོན་ལྟ་བུའི་གོ་གནས་ལའོ།།ནང་ཀོར།ནང་འཁོར་ཞེས་པའི་དོན།སྙན་དུ་བོན།སྙན་དུ་གསོལ་ཞེས་པའི་དོན།དྲ་མ།དམག་དཔུང་གི་དོན།